CELEX: 62017CN0045
Language: et
Date: 2017-01-30 00:00:00
Title: Kohtuasi C-45/17: Eelotsusetaotlus, mille on esitanud Conseil d’État (Prantsusmaa) 30. jaanuaril 2017 – Frédéric Jahin versus Ministre de l’économie et des finances, Ministre des affaires sociales et de la santé

18.4.2017   
            
            
               ET
            
            
               Euroopa Liidu Teataja
            
            
               C 121/15
            
         Eelotsusetaotlus, mille on esitanud Conseil d’État (Prantsusmaa) 30. jaanuaril 2017 – Frédéric Jahin versus Ministre de l’économie et des finances, Ministre des affaires sociales et de la santé
   (Kohtuasi C-45/17)
   (2017/C 121/21)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Kaebaja: Frédéric Jahin
   
      Vastustajad: Ministre de l’économie et des finances, Ministre des affaires sociales et de la santé
   
      Eelotsuse küsimused
   
   Kas [ELTL] artikleid 63, 64 ja 65 tuleb tõlgendada nii, et:
   
               1.
            
            
               asjaolu, et isikut, kes on kindlustatud Euroopa Liidu suhtes kolmanda riigi sotsiaalkindlustussüsteemis, mis ei ole Euroopa Majanduspiirkonna liikmesriik või Šveits, maksustatakse niisamuti nagu Prantsusmaa sotsiaalkindlustuse alla kuuluvaid isikuid Prantsuse õigusnormides ette nähtud ja 29. aprilli 2004. aasta määruse [(EÜ) nr 883/2004] (1) kohaldamisalasse kuuluvate kapitalitulult kinnipeetavate maksudega, samas kui nimetatud määruse sätteid arvestades ei saa selle maksuga maksustada muu liikmesriigi kui Prantsusmaa sotsiaalkindlustussüsteemi alla kuuluvat isikut, kujutab endast piirangut kapitali liikumisele kolmandatest riikidest või kolmandatesse riikidesse, mis on põhimõtteliselt keelatud [ELTL] artikliga 63;
            
         
               2.
            
            
               kui vastus esimesele küsimusele on jaatav, siis kas niisugust kapitali liikumise piirangut, mis tuleneb Prantsuse õigusnormidest – mille kohaselt maksustatakse vaidlusaluste maksudega kõik teatud kapitalitulu saajad, tegemata mitte mingit vahet selle koha alusel, mille sotsiaalkindlustussüsteemis nad kindlustatud on – koostoimes Euroopa Liidu teisese õigusnormiga, võib pidada Euroopa Liidu toimimise lepingu kõnealuse artikli sätetega kooskõlas olevaks, eelkõige:
               
                           —
                        
                        
                           arvestades [ELTL] artikli 64 lõiget 1 selle kohaldamisalasse kuuluva kapitali liikumise osas, põhjendusel, et piirang tuleneb 29. aprilli 2004. aasta määruse [(EÜ) nr 883/2004] artiklis 11 sätestatud põhimõttest, et kohaldamisele kuuluvad ühe riigi õigusaktid, mis kehtestati liidu õiguses 14. juuni 1971. aasta määruse [(EMÜ) nr 1408/71] artikliga 13 ehk siis varasemal kuupäeval kui 31. detsember 1993, samas kui kõnealused kapitalitulult kinnipeetavad maksud kehtestati või muudeti kohaldatavaks pärast 31. detsembrit 1993;
                        
                     
                           —
                        
                        
                           arvestades [ELTL] artikli 65 lõiget 1, põhjendusel, et Prantsuse maksualased õigusnormid, mida kohaldatakse kooskõlas 29. aprilli 2004. aasta määrusega [(EÜ) nr 883/2004], eristavad maksumaksjaid, kes ei ole sotsiaalkindlustussüsteemis kindlustatuse kriteeriumi põhjal samas olukorras;
                        
                     
                           —
                        
                        
                           arvestades ülekaalukast üldisest huvist tulenevaid põhjusi, millega võib põhjendada kapitali vaba liikumise piirangut ja mille kohaselt õigusnormid, mille kohta leitakse, et need tekitavad piirangu kapitali liikumisele kolmandatest riikidest või kolmandatesse riikidesse, vastavad 29. aprilli 2004. aasta määrusega [(EÜ) nr 883/2004] seatud eesmärgile, milleks on töötajate vaba liikumine Euroopa Liidus?
                        
                     
         
      (1)  Euroopa Parlamendi ja nõukogu 29. aprilli 2004. aasta määrus (EÜ) nro883/2004 sotsiaalkindlustussüsteemide koordineerimise kohta (ELT L 166, lk 1, ELT eriväljaanne 05/05, lk 72).